Neuvoston asetus (EY) N:o 723/2001, annettu 4 päivänä huhtikuuta 2001, Euroopan talousyhteisön ja Päiväntasaajan Guinean tasavallan hallituksen välisessä, Päiväntasaajan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2000 ja 30 päivän kesäkuuta 2001 väliseksi ajaksi koskevan pöytäkirjan tekemisestä



Virallinen lehti nro L 102 , 12/04/2001 s. 0015 - 0015

Virallinen lehti nro L 329 , 27/12/2000 s. 0041 - 0041



Neuvoston asetus (EY) N:o 723/2001, annettu 4 päivänä huhtikuuta 2001, Euroopan talousyhteisön ja Päiväntasaajan Guinean tasavallan hallituksen välisessä, Päiväntasaajan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2000 ja 30 päivän kesäkuuta 2001 väliseksi ajaksi koskevan pöytäkirjan tekemisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Euroopan talousyhteisön ja Päiväntasaajan Guinean tasavallan hallituksen välisen Päiväntasaajan Guinean rannikon edustalla harjoitettavasta kalastuksesta tehdyn sopimuksen(3), jäljempänä "sopimus", mukaisesti sopimuksen osapuolet ovat käyneet neuvotteluja pidentääkseen 30 päivänä kesäkuuta 2000 päättyneen, 25 päivänä kesäkuuta 1997 parafoidun pöytäkirjan(4) voimassaoloa. (2) Näiden neuvottelujen päätteeksi parafoitiin 16 päivänä kesäkuuta 2000 uusi pöytäkirja edellä mainitussa sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2000 ja 30 päivän kesäkuuta 2001 väliseksi ajaksi, jäljempänä "pöytäkirja". (3) On yhteisön edun mukaista hyväksyä tämä pöytäkirja, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Päiväntasaajan Guinean tasavallan hallituksen välisessä, Päiväntasaajan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2000 ja 30 päivän kesäkuuta 2001 väliseksi ajaksi koskeva pöytäkirja. Pöytäkirjan teksti on tämän asetuksen liitteenä(5). 2 artikla 1. Pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti: a) >TAULUKON PAIKKA> b) >TAULUKON PAIKKA> c) >TAULUKON PAIKKA> 2. Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset. 3 artikla Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa pöytäkirja yhteisöä sitovasti. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 4 päivänä huhtikuuta 2001. Neuvoston puolesta Puheenjohtaja B. Rosengren (1) EYVL C 62 E, 27.2.2001, s. 288. (2) Lausunto annettu 28.2.2001, (ei vielä julkaistu virallisessa lehdessä). (3) EYVL L 188, 16.7.1984, s. 2. (4) EYVL L 11, 17.1.1998, s. 33. (5) EYVL L 329, 27.12.2000, s. 41.